MARGELIS
TRAVEL SERVICES & COACH OPERATOR
 ΣΑΤΩΒΡΙΑΝΔΟΥ 3  –  ΠΑΤΡΑ,  262 23
     ΤΗΛ: 2610278259 & 2610222350 
e-mail: info@margelis.eu   www.margelis.eu 

Το άγνωστο Πήλιο και η Χριστουγεννιάτικη ατμόσφαιρα των Τρικάλων   

3 ΗΜΕΡΕΣ  (ΑΓΙΟΥ  ΑΝΔΡΕΑ)
	ΑΝΑΧΩΡΗΣΗ
	ΕΠΙΣΤΡΟΦΗ

	28/11
	30/11



1η ΗΜΕΡΑ (Σάββατο 28/11/26): ΠΑΤΡΑ – ΒΟΛΟΣ – ΠΗΛΙΟ  
Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε με ενδιάμεση στάση για τη πόλη του Βόλου. Ελεύθερος χρόνος να περπατήσετε στην παραλία της πόλης και να δοκιμάσετε τις γεύσεις σε ένα από τα φημισμένα τσιπουράδικα της πόλης. Στην συνέχεια θα ανηφορίσουμε για το Πήλιο με προορισμό την Πορταριά, άφιξη και τακτοποίηση στο ξενοδοχείο. Το υπέροχο φυσικό της τοπίο, η πλούσια βλάστηση, οι πηγές, τα παραδοσιακά αρχοντικά και τα γραφικά καλντερίμια συνθέτουν ένα γοητευτικό τοπίο. Τα παραδοσιακά αρχοντικά που δεσπόζουν στον οικισμό μαρτυρούν την ιστορία του δημιουργώντας εικόνες μαγευτικής ομορφιάς και αποπνέοντας τον αέρα πολυτέλειας και αρχοντιάς που επικρατούσε από τα παλιά χρόνια. 

2η ΗΜΕΡΑ (Κυριακή 29/11/26): ΠΗΛΙΟ (ΑΝΩ ΛΕΧΩΝΙΑ –ΑΓ. ΒΛΑΣΙΟΣ – ΑΓ. ΓΕΩΡΓΙΟΣ ΝΗΛΕΙΑΣ – ΠΙΝΑΚΑΤΕΣ – ΒΥΖΙΤΣΑ – ΜΗΛΙΕΣ – ΜΑΚΡΥΝΙΤΣΑ)
Θαυμάσια η σημερινή μας περιήγηση στα άγνωστα σε πολλούς χωριά του Πηλίου. Θα ακολουθήσουμε τη διαδρομή Βόλος – Άνω Λεχώνια – Άγιος Βλάσιος - Άγιος Γεώργιος Νηλειάς. Είναι το πιο παλιό κεφαλοχώρι του Πηλίου, αμφιθεατρικά χτισμένο σε υψόμετρο 680 μ. προσφέροντας μια πανοραμική θέα προς τον Παγασητικό. Ο τόπος είναι εύφορος με πλούσια βλάστηση, πνιγμένος στις οξιές, καστανιές, πλατάνια, μηλιές, κερασιές αλλά και από πολλά είδη βοτάνων και λουλουδιών. Συνεχίζουμε τη διαδρομή μας μέσω του χωριού Πινακάτες, ένα από τα μυστικά του Πηλίου με την Πηλιορείτικη αρχιτεκτονική στην πιο αυθεντική της μορφή. Σε κοντινή απόσταση θα επισκεφθούμε την Βυζίτσα, το υπαίθριο μουσείο του Πηλίου όπως είναι γνωστή με τα πιο καλαίσθητα και καλοδιατηρημένα αρχοντικά. Έχει χαρακτηριστεί διατηρητέος οικισμός, ένα ζωντανό μουσείο παραδοσιακής Πηλιορείτικης αρχιτεκτονικής που εντυπωσιάζει τον επισκέπτη από τη πρώτη στιγμή. Η πλακόστρωτη πλατεία με τα αιωνόβια πλατάνια, τα αρχοντικά και η μονή του Τιμίου Προδρόμου είναι τα αξιοθέατα που συνθέτουν τη μοναδική εικόνα του οικισμού. Επόμενος σταθμός μας είναι οι Μηλιές. Ο οικισμός είναι χτισμένος σε ένα δάσος από δέντρα που έδωσαν το όνομα του. Αξιοθέατα του οικισμού είναι η εκκλησία των Ταξιαρχών στην οποία κήρυξε την επανάσταση ο Άνθιμος Γαζής, το Λαογραφικό Μουσείο, η Βιβλιοθήκη και η πλακόστρωτη πλατεία με τα τεράστια πλατάνια. Θα κλείσουμε την σημερινή μας περιήγηση με την επίσκεψη μας στην Μακρυνίτσα. Είναι κτισμένη κλιμακωτά στην πλαγιά του βουνού και έχει χαρακτηριστεί ως το «μπαλκόνι του Πηλίου» τόσο για την εξαιρετική θέα όσο και για την μοναδική αρχιτεκτονική της φυσιογνωμία. Έχει χαρακτηριστεί διατηρητέος παραδοσιακός οικισμός απολύτου προστασίας. Ιδιαιτερότητά της είναι ότι διατήρησε το χρώμα της στο πέρασμα του χρόνου με χαρακτηριστικό της, το πλήθος αρχοντικών, τα παραδοσιακά πετρόχτιστα σπίτια και τα γραφικά πλακόστρωτα καλντερίμια της. Επιστροφή στην Πορταριά το απόγευμα. 

3η ΗΜΕΡΑ (Δευτέρα 30/11/26 – ΑΓΙΟΥ ΑΝΔΡΕΑ): ΠΗΛΙΟ – ΤΡΙΚΑΛΑ / Μύλος των Ξωτικών – ΠΑΤΡΑ   
Αποχαιρετάμε σήμερα το Πήλιο και αναχωρούμε για τα Τρίκαλα Η γραφική πόλη, οι πλατείες, τα δέντρα και οι γέφυρες που στέκουν πάνω από τον Ληθαίο ποταμό, φωτίζονται και στολίζονται, κατατάσσοντας την πόλη στους κορυφαίους Χριστουγεννιάτικους προορισμούς στην Ελλάδα. Ο Μύλος των Ξωτικών είναι σχεδόν συνώνυμο με τα Χριστούγεννα στα Τρίκαλα τα τελευταία 15 χρόνια. Το χριστουγεννιάτικο πάρκο με τον Άγιο Βασίλη, τα ξωτικά, οι νεράιδες, σας υποδέχονται σε μία παραμυθένια χώρα θαυμάτων. Ελεύθερος χρόνος στην διάθεση σας και το απόγευμα θα αναχωρήσουμε για την Πάτρα. Άφιξη στην Πάτρα το βράδυ. 

ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ
	
	Σε δίκλινο ή τρίκλινο 
δωμάτιο
	Σε Μονόκλινο 
δωμάτιο

	Early booking - Για κρατήσεις που θα γίνουν έως 28/10
	170 €
	240 €

	Για κρατήσεις που θα γίνουν από τις 29/10
	185 €
	255 €




ΠΕΡΙΛΑΜΒΑΝΟΝΤΑΙ
· Διαμονή στο ξενοδοχείο DESPOTIKO 4* στη Πορταριά Πηλίου με πρωινό σε μπουφέ 
· Μεταφορά / περιηγήσεις με πούλμαν σύμφωνα με το πρόγραμμα 
· Αρχηγός – συνοδός 


ΣΗΜΕΙΩΣΕΙΣ:
· Προκαταβολή για κράτηση θέσης 80 €. Εξόφληση έως 23/11
· Δεν περιλαμβάνονται: o φόρος διαμονής και ότι ρητά δεν αναφέρεται.
· Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
· Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος. 

ΕΝΔΙΑΦΕΡΟΥΝ  ΤΟΥΣ  ΕΚΔΡΟΜΕΙΣ
· Οι θέσεις δηλώνονται με σειρά προτεραιότητας και δεν αλλάζουν
· Τα δωμάτια των ξενοδοχείων παραλαμβάνονται στις 15:00 και παραδίδονται στις 11:00 ανεξάρτητα από την ώρα άφιξης και αναχώρησης των ταξιδιωτών. Στα τρίκλινα δωμάτια στα ξενοδοχεία, το 3ο κρεβάτι είναι πρόσθετο.  
· Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
· Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
· Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 21 – 11 ημέρες πριν την έναρξη της εκδρομής παρακρατείται η προκαταβολή, σε διάστημα από 10 – 3 ημέρες το 50% της αξίας της εκδρομής και από 2 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.  
· Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.  




